
Verslag H. C. T. N. H. Malang Basketball Team Java Tour 30 Juni t/m 17 
Juli 1938 oleh: TJAN GIOK SING — Malang 


Kita merasa girang sekali bahoea kita poenja angen-angen boeat bikin Java tour 
goena Tjin Tjay Hwee soeda bisa terkaboel, dalem ini tour kita ada bawak First, 
Second dan Girl-team, dan pendapetan oewang derma'an dari berbagi-bagi 
tempat jang kita soeda koendjoengin sama sekali ada berdjoembla F 2000.— 
(doea riboe roepia). Sabelonja kita brangkat, pada ddo. 29 Juni malem, 
Hoofdbestuur dari H. C. T. N. H. Malang telah bikin perdjamoean thee-hwee 
goena kasi slamat djalan pada kita. Tanggal 30 Juni '38 djam 8 pagi dengen 
autobus A.D.A.M. kita moelai brangkat, dan sampe di Solo pada itoe sore sekira 
djam 5.30, jang trima kita poenja kedatengan disini adalah Hoa Kiauw Kong Hak, 
marika poenja peniaboetan ternjata ada tioekoep memoeasken. Sesoedanja 
menginep satoe malem paginja kita pigi ka Tawangmanggoe, satoe tempat 
pegoenoengan jang pemandengannja amat indah sekali, teroetama di tenga 
perdjalanan poen tidak djarang terdapet mountains view jang bagoes dan 
romantic, kita kombali ka Solo sesoedanja plesir disana kira2 doea djam lamanja. 
Sorenja boeat jang pertama kali kita bertanding dengen Bond Solo, kesoeda'anja 
kita poenja First team dapet kemenangan besar dari 75 — 26, begitoe djoega 
kita poenja Girls bisa menangken Junior boys bond dengen angka 15 — 8, tjoema 
sajang bagian second team kita kenak dikalakan, stand 16 — 25. Tanggal 2 Juli 
sekira djam 11 siang kita soeda berada di Semarang, dengen mengambil tempat 
di Kuo Yu Hui veld sorenja kita poenja Girls team bikin pertandingan dengen 
H.C.T.N.H. Girls sectie sini jang kesoedaanja fihak nona roemah dibikin keok 
dengen angka 34 — 6. Bagian Boys team main tegen Kuo Yu Hui Midden-Java- 
Kampioen, team mana kita bikin toendoek dengen 53 melawan 49 points, boeat 
kemenangan-kemenangan diatas, bagian Girls team dapet 1 vaandel mendaille 
dari T.N.H. Semarang, sedeng bagian Boys team kita bisa gondol 1 beker jang 
dapet dermaan dari Toko A. Gaos Semarang. Malemnja kita dioendang makan 


oleh Toean Tjoa Kian Sie, voorzitter T.N.H. disini, sesoedanja makan dengen 
dianterken oleh koerang lebih 30 bestuur dan leden T.N.H. sini kita telah 
djalandjalan mengiterin kotta, maskipoen kita semoeanja baroe pertama kali 
ketemoe dan perkenalan, tapi toch kita poenja persobatan soeda djadi begitoe 
kekel seperti sobat jang soeda bergaoel bertaoen taoen lamanja, atawa tidak 
dilebih-lebihin kaloek kita bilang ibarat kita poenja soedara2 sendiri sadja. 
Begitoe djoega dihari esoknja kita dianterken meliat pemandengan di Tjandi 
baroe dan teroes ka Klentengnja Sam Poo Kong, pengabisan kita diadjak ka 
haven, semoea tempat2 ada mengasi kepoeasan tjoekoep, lantaran ini siang kita 
moesti brangkat ka Pemalang, mangka kita moesti kombali poelang tatkala 
tempo mengoendjoek djam 11 siang. Djam 4 sore kita soeda berada di 


Pemalang, besok paginja dengen bebrapa soedara2 lelaki dan prampoean disini 
kita meliat pemandengan di passisir, bagi anak2 pegoenoengan tentoe sadja kita 
merasa poeas dengen itoe pemandengan. Diwaktoe malemnja moelai djam 8 
kita bikin pertandingan dengen H. C. T. N. H. Pemalang jang Basketball teamnja 
terkenal koeat dan djempol, teroetama team prampoeannja, kesoedaannja kita 
poenja Girls alamken kekalahan dari 14 — 20, tapi bagian bagian second team 
kita beroleh kemenangan dari 19 — 18: begitoe djoega kita poenja First team 
koembali bisa dapetken kemenangan besar, stand jalah 58 — 28. Djoemblahnja 
penonton jang dateng meliat ini wedstrijd ada loear biasa banjaknja, hingga 
boleh dibilang diloear kita poenja doegaan, dari sini ada ternjata bahoea kita 
poenja soedara-soedara di Pemalang ada gemar betoel-betoel dengen sport, 
perboeatan mana kita sanget hargaken dan poedji tinggi. Maskipoen Pemalang 
ada satoe kotta ketjil srenta tidak mempoenjain tempat-tempat pemandengan 
jang bagoes, tapi toch sedikitpoen tidak membikin kita djadi menesel, malahan 
kita merasa sanget sajang sekali tidak bisa berdijem disini lebih lama apa bilah 
menginget soedara-soedara kita disini poenja sympathie dan penjaboetan jang 
begitoe sampoerna dan manis terhadep pada kita. Tanggal 5 Juli sekira djam 12 
siang kita sampe di Cheribon dari Pemalang begitoe kita sampe lantas sadja 
dioendang makan oleh Toean Tan Gin Han di ia poenja restaurant „De Lutos" 
makanan jang di-soegoeken jalah masakan Cheribon jang rasanja memang 
soenggoe amat enak sekali, mangka tidak oesah heran kapan banjak diantara 
kita poenja spelers (sters) moesti makan doea kali lebih banjak dari biasanja. 
Seabisnja makan kita teroes menoedjoe ka Goea Singaragie, satoe tempat jang 
tidak djaoe dari kotta, dimana kita bisa liat satoe kasteel toewa jang terbikin dari 
batoe dan mempoenjain banjak goea-goea jang bisa menjamboeng dari satoe ka 
lain djoeroesan, lantaran ini sore kita moesti main, mangka kepaksa moesti 
kombali ka hotel sesoedanja liat-liat di sitoe kirakira 1/2 djam lamanja. Team 
jang kita lawan ini sore adalah Lee Ming (kampioen Cheribon) uitslagnja bagian 
Girls team ada mengoendjoek score 8 — 16 boeat Cheribon, dan bagian boys 
team ada 59 — 29 boeat kemenangannja kita. Mainja spelers dari Cheribon ada 
sanget kasar sekali, teroetama marika poenja guard ada sanget onsportief, tapi 
oentoeng kita poenja spelers ada actief, hingga tidak sampe ada jang mendjadi 
korban. Malemnja kombali kita dioendang makan, kemoedian lantas bikin 
pertemoean dengen bestuur leden dari T. N.H. disini didalem clubgebouwnja, 


dalem ini pertemoean selainnja dibikin pridato, poen djoega dipertoendjoeken 
bebrapa voordrachten jang dimainken 


oleh kita poenja spelers dan soedara? dari Cheribon, sampe djam 10 malem ini 
perdjamoean baroe berachir, dan sesoedanja kita lantas dianterken liatliat 
keada'anja kotta Cheribon diwaktoe malem. Seperti di Semarang dan Pemalang, 
begitoe djoega disini kita dapetken panglajanan dan penjaboetan jang loear 
biasa baiknja, dari sini kita lantas timboel satoe perasa'an bahoea kaloek 
dimana-mana tempat kita soeda di samboet begitoe manis dan kita bisa 
bergaoel satoe sama lain begitoe kekel seperti soedara? sendiri maskipoen 
tjoema baroe kenal dalem tempo brapa djam sadja, itoelah tidak lain dari 
DJASANJA CHUNG HUI JANG SOEDA PERSERIKETKEN KITA DARI SATOE KA LAIN 
SECTIE : ZONDER CHUNG HUI TIDAK NANTI KITA POENJA PERHOEBOENGAN BISA 
DJADI BEGITOE KEKEL. DAN ZONDER CHUNG HUI KITA PERTJAJA BAHOEA KITA 
POENJA PERSARIKETAN H. C.T.N.H. BAKAL TIDAK MEMBAWAK ARTI SAMA SEKALI, 
mangka dari itoe soedara-soedara KITA HAROES PEGANG TEGOE DAN 
TOENDJANG SEPENOEHNJA TENAGA KAPADA KITA POENJA CHUNG HUI. 
Menoeroet programmanja soedara2 dari Cheribon sebetoelnja masih ada banjak 
tempat? bagoes jang maoe ditoendjoeken pada kita, tapi sajang sekali kita 
tjoema tinggal disini satoe hari sadja, hingga tidak dapet kasempetan boeat 
koendjoengin itoe semoea. Tanggal 6 Juli pagi kita tinggalken kotta Cheribon 
menoedjoe ka Batavia via Bandoeng, dan sampe disana sesoedanja djam 7.30 
malem. Pada hari besoeknja jaitoe kebetoelan hari TOEDJOE DUBBEL, 
sebagimana soeda dibertaoeken ini hari kita poenja spelers dan speelsters 
semoea Tjak Tjay, djam 9 pagi kita dioendang boeat koendjoengin drukkerij „Sin 
Po" jang mempoenjain banjak masin-masin tjitak modern srenta radjin dan beres 
peratoerannja, sesoedahnja kita koendjoengin museum, museum satoe-satoenja 
jang paling besar di seloeroe Java, bilang poeloe lemari ada berderek-derek 
penoeh dengen tjonto-tjonto oewang dari seloeroe doenia, roemah2, patoeng2, 
keris dan matjem barang jang terpake sehari-hari di djaman koeno, dengen 
pendek kita bilang bahoea ini museum ada tjoekoep berharga boeat di liat. Djam 
3 30 sore kita poenja First dan Girls team bertanding dengen Pa Hua, sedeng 
Second team moesti main tegen Kuang Yen (Batavia 2nd. team champion) 
Uitslagnja ada seperti berikoet : H.C.T.N.H. 2 Malang — Kuang Yen 2 Batavia 40 
—24 boeat kita. H.C.T.N.H. Girls Malang — Pa Hua Girls Batavia. 14—22 boeat Pa 
Hua. 


H. C. T. N. H. 1 Malang — Pa Hua 1 Batavia 65—39 boeat kita. Besok paginja kita 
telah koendjoengin General Consul, dalem pridatonja jang pendek Consul kita 
menjataken sanget girang dan poedji tinggi boeat kita poenja gerakan ini, dan 
sebagi penoetoep ia harep pada kita soepaja sateroesnja tidak mendjadi bosen 
boeat toendjang pada kita poenja soedara? jang alamken kesangsarahan di 
Tiongkok, sasoedanja diambil photo, kita lantas koendjoengin fabriek-dar- 
General Motor di Tandjong-priok. Moelai djam 3.30 sore kombali kita bikin 
pertandingan dengen Bond Batavia, dalem ini pertandingan ternjata kita poenja 
Second team tidak main dalem good condition, maka pengabisan kenak 
dikalahken dengen angka 40—53. Bond Girls Batavia ada lebih koeat dari 
moesoeh jang kita lawan kemaren, tapi ini sore kita poenja Girls team ada main 


baik, hingga bisa dapet kemenangan dari 14—10, teroetama kita poenja First 
team permainanja ada sangget radjin sekali, hingga tida heran kapan Bond 
Batavia atawa bond jang paling koeat di Java soeda di tjoekoer goendoel dengen 
angka 67—46, satoe kemenangan jang gilanggoemilang. Tanggal 9 Juli kita 
teroesken perdjalanan ka Bandoeng, di tengah perdjalanan kita brenti sebentar 
boeat meliat S'Plantentuin di Buitenzorg, djam 7 malem baroe sampe di 
Bandoeng, dan ini malem kita nonton Jaarbeurs. Hari Minggoe tanggal 10 Juli 
malem telah bertanding dengen Exelcior team kita poenja kedatengan ternjata 
dapetken perhatian jang sanget besar sekali dari publiek disini, ini bisa 
diboektiken dari pendapetanja oewang derma'an jang besarnja ada f 750.— 
dalem ini pertandingan kita poenja First dan Second team semoeanja dapetken 
kemenangan besar, uitslagnja jalah 27 — 16 boeat Second dan 80 — 47 boeat 
First team, begitoe djoega kita poenja speelsters semoeanja ada main radjin, 
sampe tempo boebaran stand mengoendjoek gelijk, jaitoe 14 — 14. lantaran 
dimintak 

dengen sanget oleh fihak toean roemah mangka pertandingan diverlengd 3 
mehuuts, kesoeda'anja stand berobah djadi 14 — 16 boeat kaoentoengannja 
nona roemah. Boeat kemenangannja kita poenja First team telah dikasi hadia 1 
beker dari Toean The Tjie Tjien Bandoeng. Besok paginja dengen dianter oleh 
Toean Chen Ping Huang dan bebrapa moerid2 prampoean dari T.H.H.K. 
Bandoeng kita plesier meliat pemandengan di IJzer dan Jubilium park jang 
terkehal, kemoedian liat kebon binatang Ini malem kita pigi di Lembang boeat 
liat sterrenwacht, sampe di tenga perdjaanan mendadak toeroen oedjan keras 
tapi lantaran kita soeda mintak dan dikasi toegangskaart, maka kita te roesken 
djoega ini niatan, oentoeng itoe oedjan lantas djadi brenti setelah kita sampe di 


Lembang, tapi sajang sekali kita tida dateng di hari Rebo, hingga kita tjoema di- 
idzinken meliat remboelan dengen kijker ketjil sadja, seainja itoe djoega dikasi 
oendjoek fotofoto dari remboelan dan bintang2, koetika kita kloear dari kamar 
kijker telah dibikin terkedjoet dan kagoem dengen sinarnja beriboe-riboe lampoe 
dari kota Bandoeng jang berkelip-kelip seperti sinarnja riboean bintang2 di 
langit, tetoetama penerangan dari Jaarbeurs ada keliatan sanget teges sekali, 
soenggoetidak salah kapan orang bilang bahoea Bandoeng ada ,,Paris of Java 
Tanggal 12 Juli djam 8 30 pagi kita brangkat ka Djocja, inilah ada satoe nja 
perdjalanan jang paling djaoe selama kita alamken Waktoe ampir masoek di 
kotta Garoet, kita telah ambil ini koetika boeat mampir sebentar di meer Sitoe- 
bagendit tempat mana ternjata ada plimier pemandenganja, begitoe kita 
masoek di itoe telaga lantas disamboet oleh pendoedoek disitoe dengen marika 
poenja taboean angkloeng jang dibarengin dengen tandakan dari anak2 ketjil, 
soenggoe imat loetjoe dan merdoe sekali pendengerannja, lantaran kita tidak 
mempoenjain tempo tjoekoep, maka kita andjoetken poela ini perdjalanan 
sesoedanja brenti 1/2 djam disitoe, kita sampe di Djocia pada djam 10.30 malem 
lengen badan merasa sanget tjape dan pajah. Kombali kita disamboet dengen 
setjara jang manis sekali oleh soedara T.N.H. disini, paginja kita koendjoengin 
Water-kasteel dan malemnja dioendang nonton film „The adventure of Marco 
Pollo" oleh toean Han Soen Lok Berhoeboeng dengen itoe perdjalanan djaoe jang 
soeda dialamken kemaren, hingga diwaktoe bertanding dengen T.N.H. team 
disini kita poenja tenaga ada koerang 50%, tapi toch achirnja kita bisa beroleh 
kemenangan dari 32 - 4 boeat bagian Girls dan 72 — 38 boeat bagian Boys. 
Tanggal 14 Juli pagi kita tinggalken kotta Djocja, dari sini kita telah koendjoengin 
Tjandi Mendoet dan Boroboedoer, djam 12 siang kita sampe di Tai Tong hotel 
Magelang, di hotelmana ternjata kita soeda ditoenggoe boeat perdjamoean 
makan oleh bebrapa bestuur lelaki dan prampoean dari H.C .N.H. dan Tjin Tjay 
Hwee Magelang. Tentang pertandinganan disini kesoeda'annja ada seperti 
berikoet: H.C.T.N.H. 2 Malang — H.C.T. NH 2 Magelang 17 — 6 H.C.T.N.H. Girls 
Malang — H.C. T.N.H. Junior Boys Magelang 23 — 14 H.C.T.N.H. 1 Malang — 
H.C.T N.H. 1 Magelang 47 — 22. Meliat uitslag diatas ternjata kita poenja First, 
Second dan Girls team semoeanja ada dapet kemenangan Tanggal 15 Juli pagi 
kombali kita moesti alamken perdjalanan djaoe jaitoe menoedjoe ka Soerabaia, 
djam 8 malem kita baroe mengindjek di itoe kotta toe malem djoega kita telah 
dioendang boeat perdjamoean thee-hwee oleh bestuur dari H.C.T.N.H. Soerabaia 
Besok sorenja moelai djam 3.30 kita poenja Girls team telah bertanding de ngen 
Bond Girls Soerabaia, kesoeda anja stand mengoendjoek 15 — 12 boeat kita 
poenja kemenangan, lantaran kita poenja spelers bagian Second team banjak 
jang sakit, hingga ini hari marika tidak bisa kasi perlawanan jang sebajimana 
moestinja, temponja brenti stand 28 — 50 boeat kemenanganja Hap Lil 2, boeat 
mendjaga kita poenja nama dan djoega boeat medjaga soepaia kita bisa pegang 
tegoeh itoe records belon pernah dikalahken selama dalem ini tour, maka kita 
poenja First team players semoea ada main dengen penoeighting spirits 
maskipoen marika poenja tenaga soeda djadi abis, achirnja kita bisa djatoken 
Hap Lik team jang soeda perna pegang titel Java Cham pion dengen angka 42 — 
41 


Sampe disini programma dari kita oenja pertandingan2 telah abis, dalem O kali 
pertandingan-kita poenja Girls eam telah alamken 3 kali kekalahan kali serie dan 
6 kali kemenangan saoe prestatie jang tjoekoep memoeasten. Bagian Second 
team 7 kali main 3 kali kalah dan 4 kali menang, satoe kesoedaan jang tidak 
boleh dibilang teraloe djelek. Bagian First team sebagimana soeda dikataoein 
bahoea dalem 10 kali pertandingan teroes-teroesan bisa dapetken kemenangan 
satoe resoltuut jang gilang-goemilang. Pada tanggal 17 Juli '38 djam 5 sore kita 
soeda sampe di Malang dengen slamet, poeas dan succes, kita andjoein pada 
kita poenja soedara2 di lain sectie soepaia dilain kali bisa sering2 geraken tour 
jang sematjem ini, agar soepaia kita poenja-perhoeboengan dengen lain2 sectie 
bisa djadi lebih rapet dan djoega soepaia kita poenja persariketan H. C. T. N. H. 
bisa djadi lebih opulair dari sekarang ini. Sebagi penoetoep kita mengatoerken 
banjak trima kasi pada semoea bestuur leden dari H. C. T. N. H. sectie2 
Semarang, Pemalang, Cheribon, Djocja dan Magelang, Hwa Kiauw Kong Hak So 
lo, T. H. H. K. Batavia, Excelsior Bandoeng dan Hap lik Soerabaia jang soeda 
soeka trima kita poenja kedatenjan, teroetama pada toean-toean Oh Tjan Dwan 
Semarang, Kam Tiauw siang Pemalang, Han Soen Lok dan Lie Khe Fie Djocja dan 
Mevr. de Wed. Liem Wan San Magelang boea itoe tempat pengginepan jang 
soeda disediaken goena kita poenja speelsters Begitoe djoega boeat H. C. T. N. 
H. Soerabaia poenja oendangan thee-hweetoean Han. Soen Lok Djocja dan toean 
tiem Seeng Tee Soerabaia poenja oenlangan boeat nonton film kita poen tidak 
loepa boeat mengatoerken trima kasi 


SEBAE KENAPA DATJIN DARI KITA BANJA DISOEKA 
A oe? 
9 N (emogo 


PESO-PESO TERBIKEN DARI WADJA SPECIAAL 1 8 (ATJOWALI DIBAGIAN PES OBIS 
EN GA KEP DE BOENT SEMOE DI BERDIRIKEN ko HINGGA IDA BISA KARATEN 
TERBIKIN DARI PAHAN2 TERPILIN DAN PEMBIKINAN DIPIMPIN O ACHLI2 
TECHNISCH JANG TENGALAMAN LAOEDA Tok YUAN AN SLOMPA DERABAIA S. 
NGATOE TELEN 


NAAMLOOZE VENNOOT SCHAP. II. Kaloe kita tida salah inget di-antara taon 1890 
telah diberdiriken boeat perama kali satoe N. V. Tionghoa. Dan ebab bangsa kita 
memang soeka tiroe, dari itoe waktoe telah moentjoelnja N.V. s Tionghoa sebagi 
djamoer. Sebegitoe lama soedagar T. H. ada erdagang atas namanja sendiri 
dengen pikoel sendiri risiconja itoe perdagangan Djarang sekali soedagar T. H. di 
itoe waktoe djatoeh failliet, sebab faillissement ada di anggep sebagi satoe 
tanda hina bagi dirinja. Marika sebrapa bisa jari pertoeloengan dari kaloearganja. 
apabila marika kebetoelan dalem kesoesahan oeang. Marika soeka soepaia 
marika poenja perdagangan tinggal tejoeh, apabila marika soeda menoetoep 
mata. Marika poenja keinginan boekan lain dari pada tjari daja soepaja marika 
poenja pendirian dan harta-benda bisa inggal tetep, apabila marika soeda 
meninggal, doenia, dengen demikian marika poenja nama masih tinggal 
goemilang dan mendjadi boeah toetoer diantara orang banjak. Marika poenja 
pikiran ada roewet betoel, apabila marika menpoenjai anak jang belon dewasa. 


Sebab satoe kal narika toetoep mata, marika poenja pendirian dan perdagangan 
mendjad terpoetoes djalannja. Wees- en Boedeltamer sebagi voogd (pendjaga) 
dari marika poenja anak2 jang belon dewasa aken toeroet tjampoer tangan 
dalem marika poenja harta peninggalan goena kepentingannja itoe anak2 
Seringkali te lah terdjadi, bahoea firma, jang ada berdiri tegoeh dan machmoer, 
soeda moest dikoebraken, lantaran Wees- en Boedelkamer ingin djaga bagian 
harta dari poenja pupil Boeat menjegah Wees- en Boedelkamer toeroet tjampoer 
dalem oeroesan 


.N. I. Tribune. Tida ada Conggres Oleh OEY GIOK HWAT Poerworedjo 


Dalem „Soeara Tsing Niën" boelan Juni 1938, di bawah toelisannja sdr. T. H. H. 
Tjilatjap tentang „Apakah kita poenja Congres haroes dihapoesken seeroesnja?" 
Redactie ada briken Noot jang tertoelis „menoeroet poetoesan dari conferentie 
Congres aken tida dibikin lalem taoen 1938 berhoeboeng dengen keada'an di 
kita poenja Tjouw Kok Ini warta saia batja dengen perasaän sedikit menjesel, 
karna soedah sedari 2 taoen ini saia selaloe harepken daengnja Congres, begitoe 
djoega oleh bebrapa antara saia poenja temen-te nen jang ingin boeat dateng ka 
Congres lagi. Saia beranggepan bahoea Congres ada satoe djembatan boeat kita 
saling bertemoe dan kekalken persobatan antara soedara-soedara kita kedari 
lain secties jang kita djarang emoe, dengen adanja Congres kita jadi bisa saling 
ketemoe lagi, kita bisa saling toekar pikiran boeat tambahken tita-poenja 
pengataoean, djadi saia rasa oenggoe ada diboeat menjesel kaloe dalem taoen 
1939 H. C. T. N. H. tida adaken Congresa toe alesan jang digoenaken boeat cida 
adaken Congres, memang ada di empatnja jang betoel, karna ini waktoe Negri 
kita lagi alamken api paperangan dan ada ratoesan riboe soedara kita di 
Tiongkok jang dapet kesangsaraän dan kamelaratan jang heibat, kita sebagi 
sesamanja soedara haroes merasa doeka dengen adanja ini bintjana, tapi 
sebaliknja kalau kita enget bagimana penting dan faedahnja Congres boeat atoe 
perkoempoelan sebagi H. C. T. N. H. jang mempoenjai anggota ampir 0.000 jang 
terpentjar di seloeroe Indonesia, saia kira tida ada djahatnja kaloe diadaken 
Congres apa lagi Con 


gres kita adaken saben 2 taoen sekali Memang betoel, kalau ini kali T.N.H. 
adaken Congres, temtoe aken dapetken Critiek dan tjelahan dari lain fihak apa 
lagi dari fihak jang anti dengen ini erkoempoelan „Sekia-sekia, tapi kita boleh 
kesampingken sadja ini semoea critiek dan tjelahan, kita poenja secties di 
seloeroe tempat djoega soedah banjak bekerdja goena Fonds Amal Tiongkok, 
sampik sekarang marika djoega teroes masih giat tjari oewang boeat toeloeng 
soedara kita di Tiongkok Ini taoen poenja „Taoen Baroe Imlik djoega ramei 
dibitjaraken soepaia bangsa Tionghoa djangan rajaken, karna Negri kita lagi 
alamken paperangan banjak Soedara kita dapet kesangsarain dan kamelaratan. 
Ini hal djoega anget ramei dibitjaraken oleh Shia Hwee kita diberbagi tempat, 
tapi apa djadinja? Taoen Baroe Imlek ini taoen dirajaken lebih ramei dan 
goembira di seloeroe Tiongkok. Kita poenja Congres jang bakal daeng kita 
djoega boleh adaken satoe Malem Speciaal boeat Fonds Amal Tiongkok dengen 
diadaken oepama pertoendjoekan Tooneel oleh berbagi bag Secties jang 
pendapetannja semoea Boeat Fonds Amal Tiongkok saia kita djoega bisa 


dapetken oewang jang boekan sedikit. Saia aken merasa girang, kalo anara2 dari 
lain secties jang setoedjoe boeat diadaken Congres dalem taoen 1939, djoega 
soeka oetaraken marika poenja pendapetan, agar nanti bisa diimbang lagi oleh 
Chung Hui, saia poenja pengharepan, „Taoen 1936 H. C. T. N. H. ada Congres. 


dagangan, dan soepaia itoe perdagangan tinggal tegoeh, maka achliwaris 
dengen pertoeloengannja advocaat kepaksa tjari ijlan, boeat lanaskan ia poenia 
perlagangan dari ini jengkreman. Dengen ini maksoed telah diberdiriken N.V. 
Tionghoa. Apalagi kaloe bag poesaka orang bisa lakoeken dengen jampang 
melaenken bagi soerat aan deel di-antara marika poenja achliwaris. Dengen ini 
daja orang harep perdagangan dalem roepa N. V. bisa teroes didjalanken dan 
dipimpin oleh anaknja jang soeda dewasa. Wees- en Boedelkamer tjoema ada 
hak sebagi aandeellouder dari itoe N. V. atas namanja ia poenja pupil. Dengen 
begini ada diharep itoe poesaka bisa tinggal tegoeh, dan pembagiannja di antara 
achliwarisnja bisa dilakoeken dengen gampang Tetapi dari keadahan sekarang 
kita iat begitoe sedikit, dari itoe N. V. Tionghoa koeno jang masih berdiri tegoeh. 
Disini boekan tempatnja boeat tjari taoe, sebab apa telah moesna itoe N.V.'s 
koeno. Kaloe memang itoe N.V. tida bisa kasi kasoedahan sebagi makoednja si 
pendiri, sebab apakah selingga ini sa-at N. V.'s T.H. itoe, ja toe kebanjakan 
Familie-maatschappijen teroes di-berdiriken dan dipiara Menoeroet pikiran kita 
dari sebab orang Tionghoa anggep, N. V. ada badan jang paling djitoe goena 
membagi ia poenja poesaka di-antara ia poenja anak2. Lain sebab tida ada 
Sebab kaloe dipandeng dari fihak oeroesan belasting N. V.'s bajar belasting se- 
cemoemnja lebih banjak dari pada orang biasa, sedeng N.V.'s kebanjakan ada 
kapoenjaan dari satoe doea orang. Vennootschapsbelasting sekarang ada 20 o 
Lantaran ini sebab maka blakangan ini kita bisa liat, orang soeda koebraken N. 
V. nja dan toekar mendjad firma, atas andjoerannja dari accounants. Kita bisa 
liat, sebagian besar dari N.V.'s Tionghoa ada diberdiriken betoel dengen 
maksoed boeat berdagang aken tetapi djoega dengen maksoed jang lebih 
poesing jaitoe boelit mendapet djalan jang gampang boeat bag poesaka di- 
antara achliwaris. Dari itoe kita tjoema bisa dapet liat sedikit sekali N.V.'s T.H. 
jang toelen. Kita bisa saksiken bahoea N. VT. H. toelen a itoe jang terdiri dari 
aandeelhouder pemoem, moesti ditakdirken boeat goeloeng tiker. Tida lain dari 
sebab orang ida insjaf betoel maksoednja N. V. jang sedjati Marika toeroet ambil 
aan 


deel, lantaran kepaksa ,,bhay sing Ghie. Marika anggep itoe soerat aan deel, jang 
marika beli, sebagi telah di-afschrijf, tida berharga lagi. Terang bahoea dengen 
ini angen2 marika tida taro perhatian lagi pada djalannja itoe N. V. Lantaran itoe 
maka contrôle tida dilakoeken dengen benar atas pimpinan dari directienja, dan 
N. V. matjem begini soeda moesti ditakdirken mati tatkala angen2 boeat 
berdiriken masih dalem kandoengan Djikaloe kita golongan Tsing Nien ingin 
berdiriken N. V., lebih doeloe kita moesti insjaf, bahoea kita haroes taro 
perhatian tjoekoep atas perdjalanlannja itoe N. V. dan tida boleh pasrah sadja 
pada lain orang, jang diharep aken bikin itoe penilikan. Pendeknja kita moesti 
taoe kewadjiban aken perhatiken kita poenja kepentingan sendiri maskipoen itoe 
kepentingan dalem N. V. tida begitoe besar seperti dalem peroesahannja sendiri 
(Aken disamboeng.) 


H.C.T.N.H. Sectie Poerbolinggo madjoe satoe tindak Seperti soeda terkenal, 
bahwa H. C. T. N. H. Poerbolinggo ada giat sekali boeat saben-saben bikin 
pertoendjoekan, pertandingan sport oepama: voetbalwedstrijden, Tennis dan 
lain2, teroetama narika poenja Fancy Fair jang 2 malem dapet lebih dari f 4000. 
— ini semoea pendapetan ada boeat Fonds Amal Tiongkok Begitoelah koetika 
boelan jang laloe telah di organiseer 6 kali pertandingan voetbal, jang hasilnja 
loemajan. Samentara ini boelan moelai tt. 9 sampe 14 disini oleh Regentschap 
diadaken Tenoonstelling ,,Tjlimen" kita poenja Danes dan Heeren afd. djoega 
boeka Restaurant. Pendjoealan malem pertama, semoea apa jang di djoewal ada 
dari dermaannja pendoedoek disini: pendapetannja lantas diboeat pokok lain 
malem berikoetnja. Di taksir kaoentoengan ada bebrapa ratoes roepiah 
Loemajan sebab Poerbolinggo tjoema Kota-desa jang ketjil. T. Koetika tg. 2 i. b. 
H. C. 1. N. H. poenja afd. onderwijs soeda di boeka dengen permoelaan 29 
moerid, dengen jatoe Goeroe dan satoe pembantoe. Brangkali lain boelan bisa 
tambah bebrapa moerid baroe. Samentara Voertaal jang di adiarken jaitoe Kuo 
Yu. Moeda-moedahan bisa soeboer dan tambah madjoe. N. V. 


SOEARA TSING NIEN 
Pagina 3. 
Apa tida bisa diperbaikin ? Oleh OEY GIOK HWAT Poerworedjo. 


Soedah mendjadi oemoemnja bagi bangsa Tionghoa, dalem segala hal selaloe 
soeka tida taroek kapertjajaan pada ,,Diri" dan ,,Tenaganja sendiri, seperti djoega 
seolah-olah pandeng rendah pada dirinja sendiri, ini ada satoe penjakit dalem 
masjarakat kita jang seharoesnja lekas dibasmie. Begitoe djoega dalem kalangan 
sport Football, ini koetoe sering dateng menga goda, antara bebrapa secties 
poenja afd. Football jang saia pernah liat, kalo main dalem pertandingan 
(ketjoeal Chunghui wedstrijden) selaloe ada terdapet 2 of 3 malah ada jang 
sampik setengah losin spelers dari lain bangsa ikoet main, baik jang dapet 
pindjem dari kotanja sendiri maoepoen jang dapet „Import" dari loear kota. Ini 
hal sebetoelnja ada membawak effect jang tida baik bagi nama baik nja H. C. T. 
N. H. dipemadengannja lain bangsa atawa bangsa kita sendiri jang mengarti. 
Karna namanja sadja kita soedah pakei „Hua Chiao Tsing Niën Hui" artinja jang 
lebih loeas dari ini nama saia tida perloe djelasken lagi, tapi kenapa jang main 
spelersnja ada terdiri dari lain bangsa? Saia bloen pernah liat elftal lain bangsa 
jang bawak nama kebangsaan main pakei spelers dari bangsa Tionghoa. Saia 
bisa setoedjoe kalo kita maoe pakei spelers ain bangsa, kita djangan bawak itoe 
Nama „Hua Chiao Tsing Nien Hui kita pakei sadja oepama ,,Tjap DjaHui" atawa 
„Samik Club" angsal sadja kita djangan pakei nama jang membawak kita poenja 
kebangsaän, dur soeal kebangsaän haroes kita pegang tegoeh Apakah goenanja 
itoe kamenangan jang „Mentereng, brapakah harganja itoe Beker jang tinggi dan 
besar, jang kita dapetken boekan dari kita poenja tenaga dan air kringet sendiri? 
Apakah kita boleh merasa bangga dengen itoe Kamenangan? Dan simpen itoe 
Beker dalem lemari jang Indah? Saia rasa tida, sebaliknja kita haroes merasa 
maloe dengen diri kita sendiri, jang tida mampoe dapetken itoe dengen kita 


poenja tenaga sendiri Kenapa kalo H. C. T. N. H. kloear dalem wedstrijden moesti 
selaloe paken 


spelers dari lain bangsa baran T T. N. H. sendiri atawa bangsa Tionghoa sendiri 
tida mempoenjai tjoekoep speers? Boeat djawab ini pertanjakan kita bisa bagi 
dalem 2 bagian, Pertama: Sebetoelnja spelersnja sendiri soedah tjoekoep koeat 
boeat lawan kita poenja moesoeh, tapi karna kita soeka tida pertjaia pada ,,Diri" 
dan „Tenaga sendiri, apa lagi kalo ada orang loear jang sebetoelnja tida 
mengarti tentang keadaannja kita poenja moesoeh, ia tjeritaken begimana Koeat 
adanja baka kita poenja lawanan jang terdiri dar banjak spelers jang Djempolan, 
roepanja ini Obrolan kosong dari orang loear, bikin ketjil hatinja kita poenja 
pemimpin, dan tida pertjaia pada spelersnja sendiri, apa akal? Pindjem speler ain 
bangsa dari kotanja sendiri atawa lantas „Import" dari loear kota. Saksoedahnja 
main dan ilang oewang, kita baroe taoe jang itoe elftal sebetoelnja tida begitoe 
koeat, dengen kita poenja spelers sendiri kita bisa menang. Oepama itoe 
moesoeh memang betoekoeat, kita lawan dengen kita poenja spelers dan 
bangsa sendiri, kita sampik alamken kekalahan, kita tida oesah menjesel, karna 
kita kalah dengen penoeh kahormatan, dari pada kita soedah menang tapi 
boekan dari tenaganja sendiri Terlebih maloe lagi, kalo kita soedah bakei spelers 
lain bangsa djoega masih kalah! Antjoa Ka 2. Memang ada orang jang kliwat 
bangga dan senang, kalo kita poenja perkoempoelan main dalem wedstrijden 
bisa dapet kamenangan dan gondol beker, ia tida merasa kaberatan boeat 
kloearken oewang dari Kantongnja sendiri boeat „Import" spelers dari loear kota, 
angsal sadja koempoelannja bisa dapet kemenangan Tapi ia tida insjaf dengen 
ini ia berarti meroegiken perkoempoelan dan bangsa sendiri, karna kalo dalem 
pertandingan kita selaloe pakei spelers lain bangsa, seperti djoega kita 
madjoeken permainannja sepelers lain bangsa, sebaliknja tida kasi koetika pada 
kita poenja spelers boeat dapet pengalaman terlebih djaoeh, kalo dalem 
pertandingan, kita pakei spelers sendiri, ini berarti djoega bikin madjoe 
spelersnja sendiri dan tambahken lain2 spelers poenja kagiatan boeat train Kalo 
kita soedah sanggoep boeat main dalem wedstrijden, lantas kedjadian kita 
poenja spelers sendiri banjak jang dapet 


halangan, saia setoedjoe djoega boeat Bond lain spelers, tapi angsal sadja ada 
bangsa kita, karna kita haroes enget dan insjaf jang itoe sore kita toeroen 
dilapangan dengen ditonton oleh ratoesan orang, kita ada bawak namanja Hua 
Chiao Tsing Nien Hui dan bangsa Tionghoa, dan kalo memang tida mempoenjai 
spelers sendiri ada lebih baik kita djangan toeroet ambil bagian Lagi satoe hal 
jang soenggoe sanget mendjemoeken dan bikin djelek nama baiknja bangsa 
Tionnhoa, kalo dalem pertandingan T. N. H. lawan T. N. H (lebih teges Tionghoa 
sama Tionghoa sering kedjadian ,,T.N.H. makan Tsing Nien Hui" Tjina saling 
tondjok sama Tionghoa" ditengah lapangan, ini demonstratie soenggoe ada enak 
sekali diliat oleh lain bangsa dan saban2 dapet tepokan tangan jang sanget rioe 
sekali, tapi ada satoe tamparan jang pedes bagi bangsa kita Soedara2! Kalo 
Negri kita doeloe terkenal begitoe ,,Roesoeh" dan tida ada keakoeran sekarang 
bisa beragem djadi satoe, soenggoe ini waktoe soedah boekan temponja lagi 


boeat „Tjina saling Tjakar" apakah kita kaoem T. N. H. tida bisa ilangken ini 
kebiasaan jang boeroek? Saia rasa dengen plahan kita bisa lakoeken, angsal 
sadja seswatoe speler bisa rasa insjaf dan bisa memoenjai perasaan 
menanggoeng, bahoea marika toeroen dilapangan ada bawak namanja ,,Hua 
Chiao Tsing Nien Hui" dan bangsa Tiong Hoa srentah marika lagi berhadepan 
dengen ,,Bangsa dan Soedara sendiri perkara kalah dan menang marika bisa 
anggep sama sadja. Kita menang dan kalah sama bangsa dan Soedara sendiri, 
tida ada mendjadi sebab boeat Bangsa kita dan „Panas hati, djoestroe dari ini 
»Panas" hati . jang sering terbitken Onar besar Dengen moentjoelnja ini sedikit 
toelisan, saia harep bisa dapetken perhatian dari antero secties, dan saia rasa 
djoega ada baiknja kaloe ada kedjadian secties saling ,,tjakar" sendiri. Chung Hui 
soeka toeroen tangan boeat oeroes ini hal, dan briken hoekoeman jang setimpal 
pada sectie jang bersalah, karna kedjadian sematjem itoe ini menjakoet nama 
baiknja H. C. T. N. H. seloeroe Indonesia. — Pasang dan bikin betoel Waterleiding 
Waschtafel Closet. Kranen. POMPA BOOR Sedia matjem-matjem Pompa dan 
pasang dan sedia Kraan, Douche Waspa) harga moerah. WATERLEIDING 
»KAWATTAN. Telefoon 3126 Z. Kawattan-Straat 9 C. SOERABAIA. 


SANORIN Paling baek boeat sakit Tidjing (Aambeien,) bisoelan dalem of loear. 
Boewang aer darah tjampoer nanah enz. Makan Sanorin, lekas kering en djatoh 
akarnja Aamb. Soeda bisa boektiken sendiri fl. f 7.50, 2 fl. 14.50 LIBROLIN- 
POEDER Tida beratjoen of berbahaia 1 sendok thee poeder, lekas djalannja boeat 
bikin baek sakit kentjing-goela. Seperti sering timboel boesoel, malem tida bisa 
tidoer enz. Librolin bisa bersiken darah en aer kentjing. 150 gram f 7.50, 300 
gram f 14.50. ASALIN Boeat segala penjakit batoek seperti batoek kering 
(Kinkhoest, batoek darah, T. B. C. sesek dan panas dalam dada 120 bidji f 1.50, 
240 bidji f 2.80 SINAMON-PILLEN. Soepaja bisa datang boelan, seperti laa of 
sedikit keloearnja. Boenting djangan makan, sama sekali tidak berbahaja f 1.75 
besar f 3.25. Extra koeat f 5.75. SCHOONHEIDSTABLETTEN. à 75 ct. 
Schoonheidszalf a 75 ct. Schoonheidspoeder a 50 ct, koekoel jang ketjil2, 
brontok of besar2 bloedpuisjes) kalau makan en pakai ini obat bisa lekas kering 
en bersih 1 stel f 2.— 1 stel besar f 3.25 HANARIN PILLEN. Obat koeat boeat 
prampoean, zwak (lamsim) kepala posing, dingin, toelang2 sakit linoe, 
mengloearken darah poeti. Makan 3 fl. tanggoeng bisa baek. Prampoean njang 
baroe abis datengboelan, bole makan ini obat soepaja bisa tinggal moeda, sehat, 
seger, (singset) Hanarin Pillen bisa bersiken darah en ketjilken pranakan 20 bidji 
f 1.75, 240 bidji f 3.25 CERENOL Obat sakit syphillis toelang2 linoe, kanan kiri 
paha (Shesweja) anggota resia bengkak, timboel bisoel ketjil. enz. Makan fl. bisa 
baek. 150 bidji f 1.50, 300 bidi f 2.80. Urunol, obat boeat kentjino darah hanah 
waktoe kentjing berasa panas, pedes, en kloearnja sedikit enz. Tanggoen 
berhasil. 100 bidji f 1.25, 200 bidji f 2.30 Pesenan berikoet oewang ongkos vrij 
FIRMA DE INDISCHE KRUIDEN G. TENGAH 22 — SEMARANG 


BAHASA BELANDA Cursus 


Automatisch Snelsysteem 


PADA PENGABISAN CURSUS BOLEH TOEROET EXAMEN DAN BILA LOELOES DIBERI 
GRATIS CERTIFICAAT. MINTALAH PROSPECTUS ATAU PROEFLES 


Pada Bureau 

N. I. S. O. 

Postbox 111 SOERABAIA. 
„Tjepet, moerah dan practisch 


Les dikirim saben minggoe pembajaran seboelan f 1.50 Peladjaran 2 minggoe 
sekali saben boelan f 0.75 


JAVA PARFUMERIE Co. (JAPARCO) HOOFD-AGENT TJIES ERA. TJHIA TELEFOON 488 
N. SONGOJOEDAN 109 — SOERABAIA. 


tinel 

Namanja „HYGEIA" kasih tanggoengan pada U tentang kwaliteitnja EINIONADE 
NAA DAN 

AERBLANDA 

N. V. Mineraalwaterfabriek „HYGEIA" vih R. KLAASESZ & Co. SEMARANG. 


COPORA Menghimatken 40% dari onkost-onkost jang Toean moesti pikoel boeat 
Toean poenja auto. KEFAEDA'AN: Smeercapaciteit bertambah 400 sampe 650% 
Motor djalannja lebih soepel, aloes dan litjin Temperatuur dari motor djadi 
koerangan. Pemakean benzine lebih irit Tjobalah sekali tentoe Toean nanti aken 
boeat selamanja. Bisa dapet pada semoea Toko Auto-onderdeelen di seloeroe 
Indonesia atau pada JAVA MOTORS SERVICE Co (v/h Toko Mascotte & Eagle, 
Soerabaia) dengen filialen. Hoofdkantoor: Kaliasin 113 Soerabaia 


DOKTER GIGI NONA PWEE GIOK KIE 


Irisstraat 15 (Hoek Cannalaan) SOERABAJA (moeka Jaarmarkt Telefoon Z. 987 


8 — 10 pagi Djam bitjara: 4 — 6 sore Dan menoeroet perdjandjian. 


Joerabaia. 


EN HORLOGEMAKER PASAR BESAR WETAN 69 BISA TRIMA RECEPT DARI Dr. Sedia 
paling tjoekoep dari matjem KATJA-MATA, HORLOGE, WEKKER Djoeal dengen 
garantie, harga pantes. 

H. C. T. N. H. Afd. Soerabaja telah PILIH TAN LUXE BUS BOEAT MARIKA POENJA 
TRIP: SOERABAJA - BANDOENG V. V. DAN ITOE PILIHAN TERNJATA TJOTJOK! 
HATSIL MEMPOEASKEN ! Maka selamanja tanjaklah katerangan lebi doeloe pada 
N. V TAN LUXE OMNIBUSDIENST Werfstraat 2, Soerabaja Telf. Noord 2761. 


Wenscht U E Positie-verbetering ! ? 
Vraagt gratis volledige Prospectus van Bureau 
N. I. S. O. POSTBOX 111 — SOERABAIA 


Binnen 6 maanden is U succes verzekerd 


U zult dat aan U zelf te danken hebben 


Dokter HAN SOEN IE ALGEMEENE PRAKTIJK — 10 pagi Djam bitjara: ) 4.30 — 6 30 
sore KAPASARI 14—TELEFOON ZUID 431 SOERABAIA POLIKLINIEK PAVILJOEN 
HOTEL PENSION ,,LIEM" KAPASAN 18 10 — 12 pagi Djam bitjara: ) 6.30— 8 sore 
DENGEN PEMBAJARAN MOERAH 


dadilan 6 
OEI TIK HONG DENTIST 
Sebandaran No. 20 - Semarang. 


LIANG YOU-CONFECTIE Moelai 1 Juli 1938 dan boeat selamanja, kita sediaken 
LIANG YOU-CONFECTIE boeat Toean-toean dari kain-kain jang aloes sampe jang 
kasar. LIANG YOU-CONFECTIE: poenja pembikinan di tanggoeng pas vorm dan 
tjotjok sama oekoeran badan, stijl menoeroet jang paling baroe. Toean-toean 
dateng sadja di kita poenja tempat, tida oesa menoenggoe, pas klaar Teroetama 
harga tida lebih mahal dari lain-lainnja. DJANGAN LIWATKEN INI KOETIKA JANG 
BAIK! DATENG NJATAKEN ,,LIANG YOU" TAILOR Kembang Djepoen 84 — Telefoon 
1066 N. 5 OERABAIA. 


A 


ADRES jang soedah terkenal boeat masakan HONGKONG jang LEZAD Siapa jang 
dateng tjoba satoe kali tentoe dateng selamanja. ENG KIE RESTAURANT 


TINSTRAAT No. 6 (PASAR PABEAN) TELF. 3364 N. SOERABAIA. —: BOEKA DJAM 8 
PAGI SAMPE 1 MALEM 


HOTEL SAMPOERNA SOERABAIA Ngaglikstraat 7-9 — Telf. Z. 1892 
TARIEF: orang f 1,50 2 „ „ 2,50 


dengen ontbijt. 


Tjoema bisa trima tetamoe jang sopan sadja Hormat kita Toean dengen njonja 
Beheerder. 


ke 


PAKERDJAHAN DI TANGGOENG NETJES, TJEPET DAN HARGA DI REKEN SAMPE 
MOERAH 


S Dokter LIEM KHE TJONG boeat Verloskunde en Alg. Praktijk 5 — 6,30 sore Djam 
bitjara atawa menoeroet perdjandjian CANNALAAN 110 — Telf. Z. 1638 
SOERABAIA POLIKLINIEK PAVILJOEN Clubgebouw H.C.T.N.H. Djagalan 136. Djam 
bitjara 7 — 8 sorLeden H. C. T. N. H. dapet reductie 


kring diran lain paling lai tangan pegel, sakit dada, sakit ping gang dan I.I.s. 
lantas gosok dengan OBATBALSEMTJAP MATIJAN jang bisa ilangken sakitnja 


A 
SHUTTLECOCKS 4 merk jang di soeka 


per dozijn f 3,15 per dozijn f 3,— per dozijn f 2,75 


Agenten: Sporthuis „L'Union Toko ,,Liberty" Toko ,Ramee" Thio Swie An, Toko 
.Oen". 


„FLASH GORDON" (Pita merah „GOLDEN VOICE ROYAL „SEA GULL Semoea 
Badminton Club soeda pake dan tjoba. Djoeal lagi rabat bagoes. OFFSET 
DRUKKERIJ Malang Paree. NIRO -THAY SIANG 


Kediri Gianjaar (Bali). Djember. 
KAPASAN WETAN 144 SOERABAIA. 


ATTENTIEI Apa masing-masing soeka maen BADMINTON, jang sekarang ada 
begitoe populair? Boeat spelers jang baroe moelai, kita ada sedia rackets koeat, 
manis, dan harga moerah, seperti: Star 0.65 Champion 1.25 


Matchless. Rose Service Mona Robin 


1.50 290 2.90 2.76 2.75 


Boeat jang soedah pinter kita ada sedia dari fabriek2 jang soedah terkenal 
seperti : Dari Wisden, Good Wood, Prosser, Slazenger, Sykes, d. I. Memoedjiken 
dengan hormat, ROSE & Co. Lid. Sportspecialisten Toendjoengan 96, — 
Soerabaia, 


Drukkerij De Bruin & Co. 
Kandelsdrukwerk Periodieken Ontwerpen 


Semarang Telefoon 259 Zuiderwalstraat 19. 


